ഹണി ലാക്കുന

മരിയ ഷീല ഹോൺറാഡോ ലക്കുന-പംഗാൻ (ജനനം: മെയ് 6, 1965), പൊതുവെ ഹണി ലാക്കുന എന്ന പേരിലറിയപ്പെടുന്ന ഒരു ഫിലിപ്പിനോ വൈദ്യനും രാഷ്ട്രീയക്കാരിയുമാണ്.

 ആദ്യകാലജീവിതം 
അഭിഭാഷകനും പിന്നീട് സിറ്റി കൗൺസിലറായും (1967-1975) മനിലയിലെ വൈസ് മേയറായും (1970-1971; 1988-1992; 1998-2007) സേവനമനുഷ്ടിച്ചിരുന്ന ഡാനിലോ "ഡാനി" ലാക്കുനയുടെയും അദ്ദേഹത്തിൻറെ ഭാര്യയും മുൻ ഫിലിപ്പൈൻ നാഷണൽ ബാങ്ക് (പിഎൻബി) എക്സിക്യൂട്ടീവുമായിരുന്ന  മെലാനി ഹോൺറാഡോയുടേയും മകളായി ലാക്കുന-പംഗാൻ ജനിച്ചു.

സാൻറോ ടോമാസ് സർവ്വകലാശാലയിൽനിന്ന ബയോളജി ബിരുദം നേടിയ അവർ ഡി ലാ സാലെ സർവ്വകലാശാലയുടെ കീഴിലുള്ള എമിലിയോ അഗ്വിനാൽഡ് കോളജിൽനിന്ന് മെഡിക്കൽ ബിരുദവും 1992-ൽ ഫിസിഷ്യൻ ബോർഡ് പരീക്ഷയും പാസായി. തുടർന്ന് മനില മെഡിക്കൽ സെന്ററിൽ ഡെർമറ്റോളജിയിൽ റെസിഡൻസി പരിശീലനവും പൂർത്തിയാക്കി. ഓസ്പിറ്റൽ ൻഗ് മെയ്‌നില മെഡിക്കൽ സെന്ററിൽ ഡെർമറ്റോളജിക്ക് വേണ്ടിയുള്ള റെസിഡൻസി പരിശീലനം നേടിയ ഉടനെ അവൾ ഫിലിപ്പൈൻ ഡെർമറ്റോളജിക്കൽ സൊസൈറ്റിയിൽ അംഗമായി.

 കരിയർ 
തൊഴിൽപരമായി ഡെർമറ്റോളജിയിൽ സ്പെഷ്യലൈസേഷനുള്ള ഒരു ജനറൽ പ്രാക്ടീഷണറായ ലാക്കുന 1992 മുതൽ 1995 വരെയുള്ള കാലത്ത് ഓസ്പിറ്റൽ ൻഗ് മെയ്നില മെഡിക്കൽ സെന്ററിലെ ഡെർമറ്റോളജി വിഭാഗത്തിലെ റസിഡന്റ് ഫിസിഷ്യനായും 1995 മുതൽ 2004 വരെയുള്ള കാലഘട്ടത്തിൽ മനില ഹെൽത്ത് ഡിപ്പാർട്ട്മെന്റിന് കീഴിൽ പബ്ലിക് ഹെൽത്ത് സെന്റർ ഫിസിഷ്യനായും പ്രവർത്തിച്ചു.

 അവലംബം